**ЗАКОН**

**О ФОНДУ СОЛИДАРНОСТИ ЗА ДИЈАГНОСТИКУ И ЛИЈЕЧЕЊЕ ОБОЉЕЊА, СТАЊА И ПОВРЕДА ДЈЕЦЕ У ИНОСТРАНСТВУ**

Члан 1.

Овим законом уређује се: оснивање, статус, дјелатност, организација Фонда солидарности за дијагностику и лијечење обољења, стања и повреда дјеце у иностранству (у даљем тексту: Фонд солидарности), извори и начин прикупљања средстава, начин расподјеле средстава, те праћењe рада Фонда солидарности.

Члан 2.

Циљ овог закона је омогућити обољелој дјеци која су држављани Босне и Херцеговине и Републике Српске и осигураници Фонда здравственог осигурања Републике Српске, а којој није могуће пружити адекватну здрaвствену услугу у здравственим установама у Републици Српској, као ни у другим здравственим установама са којима Фонд здравственог осигурања Републике Српске има потписан уговор, дијагностику и лијечење у иностраним земљама у којима дјелују здравствене установе у којима је то могуће.

Члан 3.

Средства Фонда солидарностидодјељују се дјеци узраста до 18 година живота.

Члан 4.

1. Овим законом оснива се Фонд солидарности.
2. Оснивач Фонда солидарности је Република Српска.
3. Фонд солидарности има својство правног лица са јавним овлашћењима.
4. Влада Републике Српске (у даљем тексту: Влада) именује директора Фонда солидарности, у складу са законом, на основу јавног конкурса.
5. Фонд солидарности има рачун отворен код пословне банке.
6. Сједиште Фонда солидарности је у Бањој Луци.
7. Рад Фонда солидарности је јаван.
8. Фонд солидарности има печат и друга обиљежја, у складу са законом.

Члан 5.

1. Влада именује Управни одбор Фонда солидарности.
2. Управни одбор Фонда солидарности има 15 чланова именованих из реда представника: истакнутих здравствених радника, Савеза синдиката Републике Српске, Савеза општина и градова Републике Српске, Привредне коморе Републике Српске, медија и удружења чији су циљеви усмјерени на побољшање услова за лијечење обољеле дјеце.
3. Управни одбор Фонда солидарности доноси статут и друга општа акта која се објављују у „Службеном гласнику Републике Српске“.
4. Управни одбор Фонда солидарности има задатак да:
5. прати намјенско трошење средстава Фонда солидарности,
6. сачињава годишњи извјештај о праћењу утрошка средстава Фонда солидарности и доставља га Влади на усвајање и упућивање у Народну скупштину Републике Српске,
7. благовремено информише Владу о неправилностима уоченим у поступку праћења одобравања средстава Фонда солидарности и предлаже начине њиховог превазилажења,
8. даје сагласност на одлуке директора Фонда солидарности,
9. активно учествује у креирању мјера и активности којима је циљ обезбјеђивање средстава за рад Фонда солидарности,
10. усваја Пословник о раду Фонд солидарности,
11. учествује у промоцији активности Фонда солидарности.
12. Стручне, административно - техничке и друге послове за потребе Фонда солидарности и Управног одбора Фонда солидарности обавља Фонд здравственог осигурања Републике Српске.
13. Чланови Управног одбора за свој рад не примају накнаду, док накнада за рад директора Фонда солидарности и чланова Комисије за додјелу средстава Фонда солидарности (у даљем тексту: Комисија) пада на трошак Фонда здравственог осигурања Републике Српске.

Члан 6.

1. Фонд солидарности прикупља средства из:
2. буџета Републике Српске, у износу од 0,025% остварених пореских и непореских прихода у претходној фискалној години, умањених за износ доприноса за социјално осигурање,
3. посебног доприноса за солидарност на терет буџетских корисника, јавних предузећа, установа, органа управе, управних организација у износу од 5% цијене купљеног службеног путничког возила, сем возила МУП-а и здравствених установа,
4. посебног доприноса за солидарност, у износу од 0,25% нето плате запосленог лица у Републици Српској,
5. буџета општина и градова, у износу од 0,025% остварених пореских и непореских прихода у претходној фискалној години,
6. донација привредних друштава, предузетникаи појединаца и
7. осталих средстава.
8. Висину издвајања средстава из става 1. тачке 1) овог члана одређује Влада, а на основу буџета.
9. Запослени у Републици Српској могу упутити захтјев Управном одбору Фонда солидарности да их ослободи уплаћивања доприноса за солидарност из става 1. тачке 2) овог члана, а директор Фонда солидарности дужан је то одобрити и о томе обавијестити послодавца запосленог.
10. Висину издвајања средстава из става 1. тачке 3) овог члана одређује Савез општина и градова Републике Српске, а на основу буџета.
11. На интернет страници Фонда здравственог осигурања Републике Српске свакодневно ће бити доступне неопходне информације и преглед прикупљених средстава, као и мјесечни извјештај Фонда солидарности о укупно прикупљеним и додијељеним, односно распоређеним средствима.

Члан 7.

Средства из члана 6. става 1. овог закона уплаћују се на рачун Фонда солидарности.

Члан 8.

1. Средства Фонда солидарности додјељују се за дијагностику и лијечење обољења, стања и повреда, а за које није могуће обезбиједити одговарајућу здравствену услугу у Републици Српској и за коју Фонд здравственог осигурања Републике Српске није у могућности да обезбиједи цјелокупна средства из сопствених извора, која се прикупљају и распоређују у складу са законом.
2. Средства Фонда солидарности додјељују се уколико:
3. су исцрпљене све могућности дијагностике, односно лијечења у здравственим установама са којима Фонд здравственог осигурања Републике Српске има потписан уговор о сарадњи,
4. у предложеној здравственој установи у којој би се обављала дијагностика, односно лијечење постоји могућност за успјешну дијагностику, односно лијечење обољења, стања или повреде и да је наведена здравствена установа дала сагласност за то,
5. је предложено лијечење научно доказано и прихваћено у пракси,
6. ће предложено лијечење довести до продужења или побољшавања квалитета живота пацијента.
7. Директор Фонда солидарности доноси Правилник о начину, поступку, облику, обиму и роковима коришћења средстава (у даљем тексту: Правилник), који се објављује у „Службеном гласнику Републике Српске“.

Члан 9.

1. У складу са Правилником,захтјев за додјелу средстава Фонда солидарности, упућује се Фонду здравственог осигурања Републике Српске са назнаком „За Фонд солидарности за дијагностику и лијечење обољења, стања и повреда дјеце у иностранству“.
2. Фонд здравственог осигурања Републике Српске води евиденцију о пристиглим захтјевима и о томе обавјештава директора Фонда солидарности.

Члан 10.

1. Одлуку о додјели средстава доноси директор Фонда солидарности, у складу са Правилником,уз сагласност Управног одбора, а на приједлог чланова Комисије.
2. Одлука из става 1. овог члана садржи:
3. приједлог земље, мјеста, здравствене установе у којој ће се спровести тражена дијагностика или лијечење,
4. очекивану дужину трајања лијечења,
5. очекиване трошкове лијечења,
6. обавезе стручног пратиоца да Комисији достави извјештај са потребном документацијом о обављеној дијагностици, односно лијечењу,
7. друге податке од интереса за одобравања и праћење коришћења средстава Фонда солидарности.
8. Влада, на приједлог министра здравља и социјалне заштите, рјешењем именује Комисију од пет чланова, из реда истакнутих стручњака у одговарајућим областима медицине и одређује предсједника и замјеника предсједника Комисије.
9. Задатак Комисије је давање стручног налаза, оцјене и мишљења поводом поднесеног захтјева за додјелу средстава Фонда солидарности.
10. Одлуке о додјели средстава Фонда солидарности објављују се на интернет страници Фонда здравственог осигурања Републике Српске.

Члан 11.

1. У поступку одлучивања по захтјеву из члана 9. став 1. овог закона учествују најмање три члана Комисије, изабрана између чланова Комисије који имају одговарајућу специјалност у односу на поднесени захтјев.
2. О активностима које се обављају у складу са ставом 1. овог члана води се записник, који потписују лица која су учествовала у поступку одлучивањаи на основу којег предсједник Комисије потписује Приједлог о додјели средстава Фонда солидарности.
3. Чланови Комисије из става 1. овог члана, који су разматрали предметни захтјев, могу на основу приједлога здравствене установе у којој се обавља лијечење, на основу средстава уплаћених из Фонда солидарности, а прије самог истека лијечења, продужити исто.
4. Чланови Комисије из става 1. овог члана, који су разматрали предметни захтјев, могу за потребе лијечења, о трошку Фонда здравственог осигурања Републике Српскеименовати стручног пратиоца пацијента, уколико је то неопходно за здравље пацијента.
5. Стручни пратилац из става 4. овог члана пацијенту пружа потребну помоћ у одласку и повратку са лијечења, помоћ приликом смјештаја у здравствену установу, те је дужан да се одмах по обављеном послу врати у Републику Српску и да 30 дана од дана повратка пацијента са лијечења Комисији достави извјештај о лијечењу са потребном медицинском и другом документацијом, у писаној форми.
6. Чланови Комисије из става 1. овог члана, који су разматрали предметни захтјев, одобравају и родитељу, односно старатељу да буде пратилац дјетета, а Фонд солидарности је дужан сносити и све потребне трошкове родитеља, односно старатеља.

Члан 12.

Народна скупштина Републике Српске усваја годишњи извјештај о раду Фонда солидарности.

Члан 13.

1. Надзор над прикупљањем и расподјелом средстава Фонда солидарности врши радно тијело Народне скупштине Републике Српске, којим предсједава посланик из највеће опозиционе партије, изабрано у складу са актом којим се уређује рад Народне скупштине Републике Српске.
2. Чланове радног тијела из става 1. овог члана чине и два представника Главне служба за ревизију јавног сектора Републике Српске.

Члан 14.

Директор Фонда солидарности дужан је, у року од три мјесеца од данаступања на снагу овог закона, донијети Правилник о начину, поступку, облику, обиму и роковима коришћења средстава (члан 8. став 3).

Члан 15.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-1097/17 ПРЕДСЈЕДНИК

Датум: 18. октобар 2017. године НАРОДНЕ СКУПШТИНЕ

***Недељко Чубриловић***